Հաղորդվում է, որ այս պահին այդ 48 երեխաներին տեղավորել են մանկատներում: ՌԴ ԱԳՆ-ն Իրաքի և Հորդանանի քաղաքական գործիչների հետ զբաղված է այդ երեխաներին երկու փուլով տուն վերադարձնելու խնդրով. նախ՝ Մոսուլից Հորդանան, այնուհետև Ռուսաստան՝ հարազատների մոտ: Դրանից առաջ էլ Չեչնիայի նախագահ Ռամզան Կադիրովն «Ինսթագրամի» իր էջում նշել էր, որ հոր կողմից Իրաքի և Սիրիայի պատերազմական գոտիներ տարված Բիլալ Թահիրովը ժամեր անց մորը կվերադարձվի: